CELEX: 62010CA0138
Language: lv
Date: 2011-09-15 00:00:00
Title: Lieta C-138/10: Tiesas (pirmā palāta) 2011. gada 15. septembra spriedums ( Administrativen sad Sofia-grad , Bulgārija, lūgums sniegt prejudiciālu nolēmumu) — DP grup EOOD/Direktor na Agentsia Mitnitsi (Muitas savienība — Muitas deklarācija — Muitas iestādes īstenota šīs deklarācijas pieņemšana — Jau pieņemtas muitas deklarācijas atzīšana par spēkā neesošu — Sekas attiecībā uz soda sankcijām)

29.10.2011   
            
            
               LV
            
            
               Eiropas Savienības Oficiālais Vēstnesis
            
            
               C 319/7
            
         Tiesas (pirmā palāta) 2011. gada 15. septembra spriedums (Administrativen sad Sofia-grad, Bulgārija, lūgums sniegt prejudiciālu nolēmumu) — “DP grup” EOOD/Direktor na Agentsia “Mitnitsi”
   
   (Lieta C-138/10) (1)
   
   (Muitas savienība - Muitas deklarācija - Muitas iestādes īstenota šīs deklarācijas pieņemšana - Jau pieņemtas muitas deklarācijas atzīšana par spēkā neesošu - Sekas attiecībā uz soda sankcijām)
   2011/C 319/10
   Tiesvedības valoda — bulgāru
   
      Iesniedzējtiesa
   
   Administrativen sad Sofia-grad
   
      Lietas dalībnieki pamata procesā
   
   
      Prasītājs: “DP grup” EOOD
   
   
      Atbildētājs: Direktor na Agentsia “Mitnitsi”
   
   
      Priekšmets
   
   Lūgums sniegt prejudiciālu nolēmumu — Administrativen sad Sofia-grad — Padomes 1992. gada 12. oktobra Regulas (EEK) Nr. 2913/92 par Kopienas Muitas kodeksa izveidi (OV L 302, 1. lpp.) 4. panta 5. punkta, 8. panta 1. punkta pirmā ievilkuma, 62., 63. un 68. panta interpretācija — Personas rakstiska muitas deklarācija, ko pieņem muitas iestāde — Šādas pieņemšanas pielīdzināšana administratīvam lēmumam, kuru var pārsūdzēt tiesā — Deklarācijas pagaidu pieņemšana līdz galīgai tajā ietverto ziņu pārbaudei, izmantojot specializētu ekspertīzi, lai apstiprinātu tarifu kodu — Muitas iestādes īstenotās kontroles šīs pārbaudes laikā noteikšana
   
      Rezolutīvā daļa:
   
   Savienības tiesības muitas jomā ir jāinterpretē tādējādi, ka deklarētājs nevar lūgt tiesai atcelt tā sagatavoto muitas deklarāciju, kad muitas iestādes to ir pieņēmušas. Savukārt Padomes 1992. gada 12. oktobra Regulas (EEK) Nr. 2913/92 par Kopienas Muitas kodeksa izveidi, kas grozīta ar Padomes 2006. gada 20. novembra Regulu (EK) Nr. 1791/2006, 66. pantā paredzēto apstākļu gadījumā šis deklarētājs var lūgt šīm iestādēm atzīt minēto deklarāciju par spēkā neesošu arī pēc tam, kad tās ir laidušas preces brīvā apgrozībā. Novērtēšanas beigās minētajām iestādēm, ievērojot iespējamo pārsūdzību tiesā, ir vai nu ar motivētu lēmumu jānoraida deklarētāja lūgums, vai jāveic lūgtā atzīšana par spēkā neesošu.
   
      (1)  OV C 148, 05.06.2010.